দ্রষ্টব্যে বলি, চীনাদের ইন্টারনেট বিপ্লব, সত্যিই অভিভূত হওয়ার মতো। আমরাও তাদের মতো প্রাচ্যবাসী, ভাষার জন্যে রক্ত ঝরিয়েছি বলে গর্বও করি, নানাভাবে ভাষার গুরুত্বও বয়ান করে থাকি; কিন্তু আমাদের ভাষাকে কতটুকু ব্যবহারিক করে তুলতে পেরেছি, বলুন? আন্তর্জাতিক মাতৃভাষা দিবসের উৎস-দেশটির ওয়েবসাইটগুলিতে বাংলা-ব্যবহারের ধরণ দেখলে দুঃখ কেবলই বাড়ে, তাও তো বাংলা ব্যবহার করেছে এই ভেবে সান্ত্বনা পেতে হয়।